**---------------------------------------------------------------------------------------------------------------**

**भारतीय जीवन बीमा निगम द्वारा दावा निपटान की आवश्यकताओं में और भी छूट**
**कार्यालय 10मई 2021 से सप्ताह में 5 दिन कार्य करेंगे**

मौजूदा महामारी की स्थिति में, अपने ग्राहकों की सुरक्षा को ध्यान में रखते हुए, एलआईसी ने प्रक्रियाओं को आसान और परेशानी मुक्त बनाने के लिए विभिन्न दावा निपटान प्रपत्रों की आवश्यकताओं में छूट दी है।

मौजूदा परिस्थितियों में मृत्यु के दावों के त्वरित निपटान की सुविधा के लिए,**जहां अस्पताल में मृत्यु हुई हो,** वहां नगर पालिका के मृत्यु प्रमाणपत्रों के बदले एलआईसी ने मृत्यु के अन्य **वैकल्पिक** साक्ष्यों की अनुमति दी है, जैसे:

**मृत्यु प्रमाण पत्र, डिस्चार्ज सारांश(summary)/ मृत्यु सारांश(summary) जिसमें मृत्यु की तिथि और समय का स्पष्ट उल्लेख हो एवं सरकारी / ईएसआई / सशस्त्र बल / कॉर्पोरेट अस्पताल द्वारा जारी किया गया हो और एलआईसी वर्ग-I अधिकारियों या 10 वर्षों से स्थाई विकास अधिकारियों द्वारा प्रतिहस्ताक्षरित किया गया हो एवम साथ में दहन / दफन प्रमाणपत्र या संबंधित प्राधिकरण द्वारा जारी अधिप्रमाणित पहचान रसीद ।**

**अन्य मामलों में, नगर पालिका द्वारा जारी मृत्यु प्रमाण पत्र पूर्वानुसार आवश्यक होगा।**

अन्य मामलों में ई-मेल के माध्यम से भेजे गये जीवन प्रमाण पत्र को स्वीकार करने की सुविधा के अतिरिक्त, पूंजी की वापसी वाले विकल्प के साथ देय वार्षिकी के लिए, 31.10.2021 तक देय वार्षिकी हेतु जीवन प्रमाण पत्र का प्रस्तुतिकरण माफ किया गया है । एलआईसी ने वीडियो कॉल के माध्यम से भी जीवन प्रमाण पत्र स्वीकार करना प्रारम्भ किया है।

पॉलिसीधारकों को अपनी सर्विसिंग शाखा में दावा भुगतान के दस्तावेज जमा करवाने में होने वाली कठिनाई का समाधान करने के लिये परिपक्वता / विद्यमानता हितलाभ के दावों हेतु किसी भी नज़दीकी एलआईसी कार्यालय में दस्तावेजों को जमा करने की अनुमति दी गई है।

त्वरित दावा निपटान हेतु LIC ने ग्राहक पोर्टल के माध्यम से अपने ग्राहकों के लिए ऑनलाइन एनईएफटी रिकॉर्ड बनाना और प्रस्तुत करना भी संभव कर दिया है।

इसके अलावा, सरकारी अधिसूचना एस.ओ. 1630 (ई) दिनांक 15 अप्रैल, 2021 के अनुसार एलआईसी के लिए हर शनिवार को सार्वजनिक अवकाश के रूप में घोषित किया गया है । जिसके फलस्वरूप 10 मई, 2021 से सभी एलआईसी कार्यालय सोमवार से शुक्रवार सुबह 10 बजे से शाम 5:30 बजे के बीच कार्य करेंगे |

बीमा पॉलिसी क्रय, नवीकरण प्रीमियम का भुगतान, ऋण के लिए आवेदन, ऋण और ऋण के ब्याज की अदायगी, पते का परिवर्तन, एनईएफटी अधिदेश पंजीकरण, पैन का विवरण अपडेट करने आदि के लिए [www.licindia.in](http://www.licindia.in) पर लॉग-इन कर पॉलिसी धारक,ऑनलाइन सेवाओं का लाभ उठा सकते हैं |

7 मई, 2021 को मुंबई में दिनांकित

अधिक जानकारी के लिए कृपया संपर्क करें:

कार्यकारी निदेशक(CC)

एलआईसी ऑफ इंडिया, सेंट्रल ऑफिस, मुंबई।

ईमेल आईडी: ed\_cc@licindia.com

हमें [www.licindia.in](http://www.licindia.in/) पर देखें।

|  |  |
| --- | --- |
| . |  |